open-index/open-wikipedia-markdown huggingface dataset:
Mikaela Shiffrin

**Mikaela Šifrin** (g. 1995 m. kovo 13 d.) – JAV kalnų slidininkė, dukart olimpinė ir daugkartinė pasaulio čempionė, pasaulio taurės laimėtoja. 
## Biografija

Mikaela Šifrin gimė 1995 m. kovo 13 d. Veile (Kolorado valstija) JAV. Tėvai ją pradėjo mokyti slidinėti, kai jai buvo 2 metai. Vėliau ji buvo pasiųsta į Berko kalno akademiją Vermonte, kur buvo ruošiami profesionalūs JAV kalnų slidininkai. 2011 m., kai jai buvo tik 16 metų, M. Šifrin pradėjo dalyvauti FIS Pasaulio taurės varžybose. 2012 m. pripažinta Pasaulio taurės metų naujoke, 2013 m. tapo jauniausia istorijoje slalomo Pasaulio taurės nugalėtoja. 2014 m. Sočyje tapo jauniausia istorijoje slalomo rungties olimpine čempione.

2018 m. gruodžio 29 d. Mikaela Šifrin laimėjo 36-ą Pasaulio taurės slalomo etapą, daugiau nei bet kuri kita slidininkė, ir 15-ą etapą per kalendorinius metus, daugiau nei bet kuris kitas sportininkas (vyras ar moteris). 2019 m. kovo 9 d. Mikaela Shiffrin laimėjo 15-ą pasaulio taurės etapą per 1 sezoną ir tapo absoliučia laimėtų etapų rekordininke istorijoje. Po to ji laimėjo ir 16-ą sezono etapą.

2019 m. lapkričio 23 d. Mikaela Shiffrin laimėjo 41-ą slalomo rungties pasaulio taurės etapą savo karjeroje ir tapo absoliučia laimėtų slalomo etapų rekordininke, pagerinusia Ingemar Stenmark pasiekimą (40 laimėtų etapų). 2023 m. kovą ji laimėjo 87-ą Pasaulio taurės etapą, taip pagerindama visų laikų geriausią Ingemar Stenmark pasiekimą tarp kalnų slidininkų.
 
Asmeniniai duomenys: ūgis 170 cm, svoris 65,8 kg. Nuolatinė gyvenamoji vieta Ygl Veilas (Kolorado valstija).

## Pasiekimai
Pasiekimai iki 2022−2023 m. sezono pabaigos:
* 2014 m. Sočio olimpinė slalomo čempionė;
* 2018 m. Pjongčango olimpinė didžiojo slalomo čempionė, sidabro laimėtoja dvikovėje;
* Septyniskart pasaulio čempionė:
** keturiskart slalomo (2013, 2015, 2017, 2019 m.); 
** slalomo supermilžino (2019 m.); 
** dvikovės (2021 m.); 
** slalomo milžino (2023 m.);
* Laimėtos pasaulio taurės:
** penkiskart bendrosios įskaitos (2017, 2018, 2019, 2022, 2023 m.); 
** septyniskart slalomo (2013, 2014, 2015, 2017, 2018, 2019, 2023 m.);
** dukart didžiojo slalomo (2019 ir 2023 m.);
** slalomo supermilžino (2019 m.); 
* 88 pergalės FIS Pasaulio taurės etapuose.

## Šaltiniai
Silvio Piola

**Silvijus Piola** (1913 m. rugsėjo 29 d. – 1996 m. spalio 4 d.) – buvo profesionalus Italijos futbolo žaidėjas. Iki šiol kai kurie jo pasiekti rekordai nėra pagerinti, dėl to jis laikomas vienu geriausių ir garsiausių Italijos futbolininkų. Kartu su Italijos rinktine S. Piola laimėjo III pasaulio futbolo čempionatą Prancūzijoje, finale įmušęs du įvarčius. Šiame turnyre jis liko antras pagal rezultatyvumą.

## Karjera
Italijos rinktinei atstovaudamas pelnė 30 įvarčių (per 34 rungtynes); ir pasižymėjo 364 įvarčiais klubiniuose turnyruose. 

Iš viso sužaidė 566 Serie A rungtynes ir pagal šį rodiklį yra ketvirtas.

Vienintelis žaidėjas, tapęs rezultatyviausiu Serie A lygoje su trimis skirtingomis komandomis („Pro Vercelli“, „Lazio“ ir „Novara“).

Po žaidėjo mirties du stadionai buvo pavadinti jo vardu – 1997 m. Novaroje ir 1998 m. Verčelyje. 

2011 m. S. Piola buvo įtrauktas į geriausių Italijos futbolininkų sąrašą.

## Karjeros statistika

### Klubinė

### Tarptautinė

## Dalyvavimas čempionatuose

|}

## Išnašos

## Nuorodos
*
Kurševelio oro uostas

**Kurševelio oro uostas** (, IATA – **CVF**, ICAO – **LFLJ**) – nedidelis oro uostas Prancūzijos Kurševelio slidinėjimo kurorte. Šio oro uosto kilimo ir tūpimo takas labai trumpas, vos 537 metrų ilgio, su 18,6 % nuolydžiu, tad dažnai jis įrašomas į pavojingiausių oro uostų sąrašus. Oro uoste nėra jokių leidimosi pagalbos sistemų ir apšvietimo, tad esant blogom oro sąlygoms leidimasis čia yra labai sunkus ar neįmanomas. 

Šis oro uostas aptarnauja tik mažus lėktuvus ir sraigtasparnius. Prancūzijoje tokie maži oro uostai vadinami *altiportais*.

TV kanalas History Channel savo programoje „Pavojingiausi pasaulio oro uostai“ skyrė 7 vietą Kurševelio oro uostui.

## Nuorodos
*Oro uosto informacija
Kamil Stoch

**Kamilis Viktoras Stochas (Kamil Wiktor Stoch)** (g. 1987 m. gegužės 25 d.) – Lenkijos šuolininkas su slidėmis, triskart olimpinis čempionas, pasaulio taurės laimėtojas, Keturių kalvų turnyro nugalėtojas.

## Biografija

Kamilis Stochas gimė 1987 m. gegužės 25 d. Lenkijos kurorte Zakopanėje Tatrų kalnuose. Pradėjo slidinėti nuo 3 metų amžiaus. Pirmąjį šuolį su slidėmis atliko būdamas devynerių. 2004 m., būdamas šešiolikos, K. Stochas debiutavo FIS Pasaulio taurės varžybų etape, vykusiame Zakopanėje. 2004 ir 2005 m. jis laimėjo po sidabro medalį  jaunių pasaulio čempionatuose komandinėje rungtyje. Po to jis dalyvavo 2006 m. olimpiadoje Turine (K90: 16 vieta, K120: 26 vieta) ir 2010 m. olimpiadoje Vankuveryje (K90: 27 vieta, K120: 14 vieta). 2013 m. pasaulio čempionate jis tapo čempionu aukštoje kalvoje ir laimėjo bronzą komandinėse varžybose.

2014 m. K. Stochas laimėjo abi individualias šuolių su slidėmis rungtis Sočio olimpinėse žaidynėse. Dėl kelio traumos jo rezultatai po to suprastėjo ir 2016 m. jis buvo nukritęs į 22 vietą FIS šuolininkų reitinge. Kitą, 2016−2017 m. sezoną, jis užbaigė būdamas 2-oje reitingo vietoje. 2017 m. pradžioje jis laimėjo Keturių kalvų turnyrą ir 2018 m. padarė tai antrą kartą, laimėjęs visus keturis turnyro etapus ir tapęs tik antruoju tai padariusiu šuolininku istorijoje.

Asmeniniai duomenys: vedęs, svoris 55 kg. Nuolatinė gyvenamoji vieta Zakopanė.

Pasiekimai iki 2020−2021 m. sezono pabaigos: 
* Triskart olimpinis čempionas:
** Dukart 2014 m. Sočio olimpinis čempionas: normalioje ir aukštoje kalvose;
** 2018 m. Pjongčango olimpinis čempionas aukštoje kalvoje, bronza komandinėje rungtyje;
* Vienąkart individualus pasaulio čempionas (2013 m., K120) ir vieną kartą su komanda (2017); triskart pasaulio čempionatų bronzos laimėtojas su komanda (2013, 2015, 2021 m.);
* Dukart Keturių kalvų turnyro nugalėtojas (2017, 2018 m.);
* Dukart bendrosios įskaitos pasaulio taurės laimėtojas (2014 ir 2018 m.);
* 31 pergalė FIS Pasaulio taurės etapuose.
* Individualaus sidabro medalio (2018 m.) ir dukart komandinės bronzos laimėtojas (2018 ir 2020 m.) FIS pasaulio skraidymo su slidėmis čempionate.
* 2014 ir 2017 m. Lenkijos metų sportininkas.

## Šaltiniai
Jay-Jay Okocha

**Augustinas Azuka „Džei Džei“ Okoča** (*Augustine Azuka „Jay-Jay“ Okocha*, t. p. Turkijoje – ***Muhametas Javuzas***, ; g. 1973 m. rugpjūčio 14 d.) – buvęs Nigerijos futbolininkas, atakuojančio plano saugas; laikomas vienu geriausių ne tik Nigerijos, bet ir visos Afrikos futbolininkų. Pasižymėjo kūrybišku, technišku žaidimu, geromis kamuolio valdymo savybėmis, klaidinančiais judesiais.

## Biografija
Augustinas Azuka Okoča kilo iš igbų (aniomų) šeimos. Jo brolis Emanuelis Okoča bei pusbrolis Aleksas Ivobis – taip pat futbolininkai. Pradėjo treniruotis gimtojo Enugu miesto klube „Rangers“. 1990 m. lankėsi pas draugą Binebį Numą, rungtyniavusį Vokietijos trečios lygos klube „Borussia Neunkirchen“. Per treniruotę parodęs savo kamuolio valdymo sugebėjimus, Džei Džei Okoča buvo pakviestas prisijungti prie komandos. Vėliau rungtyniavo Frankurto „Eintracht“, 1993 m. įmušė metu įvarčiu išrinktą įvartį į „Karlsruher SC“ vartus. Vėliau Okoča rungtyniavo turkų „Fenerbahçe“, prancūzų „Paris Saint-Germain“ (pastarasis klubas už žaidėją sumokėjo 14 mln. svarų – didžiausią ligtol sumą už bet kurį Afrikos žaidėją). Itin sėkmingas karjeros tarpsnis Okočai buvo rungtyniavimas „Bolton Wanderers“ klube – jis tapo komandos kapitonu, buvo itin pamėgtas sirgalių. 2006 m. Boltono klubui iškritus iš Premier lygos, Okoča išvyko į Katarą. Karjerą baigė anglų antrojo ešelono klube „Hull City“.

Su Nigerijos rinktine Džei Džei Okoča dalyvavo 3 pasaulio čempionatuose, tapo Afrikos čempionu (1994 m.) bei olimpiniu čempionu (1996 m.), nuo 2002 iki 2006 m. buvo rinktinės kapitonu.

## Laimėjimai

### Komandiniai
; Borussia Neunkirchen
* Sarlando taurė: 1990, 1992 m.
* Pietvakarių oberlyga: 1991 m.
; Fenerbahçe
* Premjero taurė: 1998 m.
* Atatiurko taurė: 1999 m.
; Paris Saint-Germain
* Trophée des Champions: 1998 m.
* UEFA Intertoto taurė: 2001 m.
; Bolton Wanderers
* Anglijos lygos taurė: *2 vieta* 2004 m.
; Hull City
* Football League Championship pereinamosios varžybos: 2008 m.
; Nigerija
* Afrikos Tautų taurė
** 1 vieta: 1994 m.
** 2 vieta: 2000 m.
** 3 vieta: 2002, 2004, 2006 m.
* Afrikos-Azijos Tautų taurė: 1995 m.
* Vasaros olimpinės žaidynės: 1996 m.

### Asmeniniai
 
* 1995, 1997, 2000, 2002, 2003, 2004, 2005 Nigerijos metų futbolininkas
* 2003, 2004 BBC Afrikos metų futbolininkas
* 2004 m. Afrikos Tautų taurės „auksinis batelis“
* 2004 m. Afrikos Tautų taurės geriausias žaidėjas
* FIFA 100

## Dalyvavimas čempionatuose

|}

## Išnašos

## Nuorodos
*
Noriakis Kasajus

**Noriakis Kasajus** (*Kasai Noriaki*, g. 1972 m. birželio 6 d.) – Japonijos šuolininkas su slidėmis. Ilgiausiai dalyvaujantis žiemos olimpinių žaidynių dalyvis ir FIS pasaulio čempionatų dalyvis-šuolininkas. 
## Biografija

Noriakis Kasajus gimė 1972 m. birželio 6 d. Japonijos Hokaido salos Šimokavos miestelyje. Būdamas devynerių pradėjo šokinėti su slidėmis. FIS Pasaulio taurės etapuose debiutavo 1989 m. gruodžio 3 d. 1992 m. dalyvavo pirmosiose savo olimpinėse žaidynėse Albervilyje. 1992 m. kovą laimėjo FIS skraidymo su slidėmis čempionatą Harachove Čekijoje ir kartu tai buvo pirmasis jo laimėtas Pasaulio taurės etapas. 1994 m. žiemos olimpinėse žaidynėse Lilehameryje jis laimėjo sidabro medalį komandinėje ir užėmė 5-ą vietą individualioje rungtyse. 2014 m. žiemos olimpinėse žaidynėse Sočyje N. Kasajus, būdamas 41 metų ir 254 dienų amžiaus, tapo seniausiu individualaus olimpinio medalio laimėtoju šuolininku istorijoje − iškovojo sidabrą aukštoje kalvoje; taip pat po to laimėjo bronzą komandinėse varžybose. Jam priklauso ilgiausio tarpo tarp iškovotų olimpinių medalių rekordas − 20 metų tarp 1994 m. Lilehamerio ir 2014 m. Sočio.

Noriakis Kasajus dalyvavo 8 olimpinėse žaidynėse (įskaitant 2018 m. Pjongčango) ir yra daugiausiai kartų žiemos olimpiadose dalyvavęs sportininkas. 2016 m. sausį jam įteikti du Gineso rekordų sertifikatai: daugiausiai dalyvavusio FIS pasaulio čempionatų individualaus dalyvio-šuolininko ir daugiausiai startavusio FIS Pasaulio taurės etapuose dalyvio-šuolininko.  

Asmeniniai duomenys: vedęs, svoris 59 kg. Nuolatinė gyvenamoji vieta Saporas.

Pasiekimai iki 2018 m. olimpinių žaidynių:
* Olimpinio sidabro laimėtojas individualioje rungtyje (2014 m. Sočis, aukšta kalva), sidabro (1994 m., Lilehameris) ir bronzos (2014 m., Sočis) olimpinių medalių laimėtojas komandinėse varžybose;
* 17 pergalių FIS Pasaulio taurės etapuose.
* 42 startai FIS pasaulio čempionatuose (ind. ir komand.), 2 sidabro medaliai (komand. 1999, 2003), 5 bronzos medaliai (ind. K90 ir K120, 2003; komand. 2007, 2009, 2015);
* 537 individualūs startai FIS Pasaulio taurės etapuose
* 1992 m. FIS skraidymo su slidėmis pasaulio čempionas

## Šaltiniai
Gheorghe Hagi

**Georgė Hadžis** (*Gheorghe Hagi*; g. 1965 m. vasario 5 d.) – buvęs Rumunijos futbolininkas, saugas. Laikomas geriausiu visų laikų Rumunijos futbolininku ir vienu geriausių XX a. 9–10-ojo dešimtmečio Europos žaidėjų. Pasižymėjo gera kamuolio valdymo technika, kūrybišku žaidimu, geru aikštės matymu, puikiais perdavimais ir įvarčiais.

## Karjera

Pirmojoje karjeros pusėje Georgė Hadžis rungtyniavo Rumunijoje – pradžioje Konstancos „Farul“, vėliau Bukarešto „Sportul“ ir „Steaua“. Su pastaruoju klubu 1989 m. pasiekė Europos lygos finalą, be to, 3 kartus laimėjo šalies lygą ir taurę. 1990 m. išvyko į Madrido „Real“, vėliau italų „Brescia“ (padėjo klubui pereiti iš *[[Serie B]]* į *[[Serie A]]*), paskui vėl žaidė Ispanijoje („Barselonoje“), tačiau 1996 m. įsitvirtino turkų „Galatasaray“. Su Hadžiu šis Turkijos klubas 4 kartus iš eilės laimėjo šalies lygą, 2000 m. UEFA taurę ir supertaurę. Georgė Hadžis tapo kultiniu, ypač „Galatasaray“ sirgalių pamėgtu žaidėju.

Su Rumunijos rinktine Georgė Hadžis dalyvavo 3 pasaulio ir 3 Europos čempionatuose. Ypač įsimintinas buvo jo pasirodymas 1994 m. pasaulio čempionate, kuriame jis padėjo Rumunijai pasiekti ketvirtfinalį, įmušė pergalingą įvartį į Argentinos vartus bei tolimą įvartį į Kolumbijos vartus.

Baigęs futbolininko karjerą, Georgė Hadžis ėmėsi trenerio darbo. Pradžioje treniravo Rumunijos rinktinę, bet jai nepatekus pasaulio čempionatą, buvo atleistas. Vėliau treniravo turkų klubus, tarp jų – savo buvusį klubą „Galatasaray“. Vėliau vėl dirbo Rumunijoje, buvo grįžęs į „Galatasaray“, bet didesnių laimėjimų nepasiekė.

2009 m. Georgė Hadžis įkūrė Konstancos „Viitorul“ klubą, nuo 2014 m. tapo jo treneriu. Taip pat 2009 m. įsteigė savo vardo futbolo akademiją.

Georgės Hadžio sūnus Janis Hadžis – taip pat futbolininkas.

## Dalyvavimas čempionatuose

|}

## Laimėjimai

### Žaidėjo karjera
;Steaua București
* Rumunijos lyga: 1986–87, 1987–88, 1988–89 m.
* Rumunijos futbolo taurė: 1986–87, 1988–89 m.
* UEFA supertaurė: 1986 m.
;Real Madrid
* Ispanijos futbolo supertaurė: 1990 m.
;Brescia
* Anglijos-Italijos futbolo taurė: 1993–94 m.
;Barcelona
* Ispanijos futbolo supertaurė: 1994 m.
;Galatasaray
* Süper Lig: 1996–97, 1997–98, 1998–99, 1999–2000 m.
* Turkijos futbolo taurė: 1998–99, 1999–2000 m.
* Turkijos futbolo supertaurė: 1996, 1997 m.
* UEFA taurė: 1999–00 m.
* UEFA supertaurė: 2000 m.

### Trenerio karjera
;Galatasaray
* Turkijos futbolo taurė: 2004–05 m.
;Viitorul Constanța
* Liga I: 2016–17 m.

### Asmeniniai
* Rumunijos lygos rezultatyviausias žaidėjas: 1985, 1986 m.
* Europos taurės rezultatyviausias žaidėjas: 1987–88 m.
* Rumunijos metų futbolininkas: 1985, 1987, 1993, 1994, 1997, 1999, 2000 m.
* *World Soccer Magazine* 100 geriausių XX a. futbolininkų: 1999 m. (#25)
* FIFA 100: 2004 m.
* Auksinis batelis, legendų apdovanojimai: 2015 m.
* Rumunijos metų treneris: 2015, 2017 m.

## Išnašos

## Nuorodos
* 
*
Miliūnai (Apsas)

**Miliūnai**  (, ) – kaimas vakarų Baltarusijoje: Vitebsko srities Breslaujos rajono Apso apylinkėje. Apima istorinį Pelekų bažnytkaimį.

## Istorija

Kaimas susideda iš dviejų gyvenviečių: senojo *Pelekų dvaro* su bažnyčia ir palei buvusį geležinkelį išaugusios *Miliūnų gyvenvietės*. Ir katalikų bažnyčia, ir kaimo mokykla tebevadinamos *Pelekų*, pastarojoje dėstoma lietuvių kalba. Valstiečių išlaikoma lietuviška pradinė mokykla žinoma 1905–1909 m., po to jos finansavimu rūpinosi „Saulės“ draugija. 1910 m. mokykla uždaryta, toliau ji veikė slaptai. Nuo XX a. pab. kaimas yra vadinamas Miliūnais, jis įeina į lietuvių gyvenamą arealą.

Rusijos imperijos laikais *Miliūnai* ir *Pelekai* įėjo į Breslaujos apskritį ir priklausė Kauno gubernijai, vėliau – Lenkijai ir Baltarusijos TSR. Šiandieninis kaimas išsidėstęs nuošaliau nuo rajono svarbesnių kelių, tarp Apso ir Drūkšių. Pirmojo pasaulinio karo metais buvo nutiestas siaurasis Dūkšto–Drujos geležinkelis, su prie dabartinio kaimo buvusia stotele *Pelikanai*. Apie 1980 m. geležinkelis demontuotas.

## Bažnyčia

Pelekų Šv. Dvasios Nužengimo medinė bažnyčia buvo žinoma jau 1714 m., nuo 1834 m. parapijai priklausė ir mūrinė koplyčia Osaniškiuose. Nuo 1846–1926 m. – Žemaičių vyskupijoje, įėjo į Novoaleksandrovsko dekanatą. 1907 m. pastatyta nauja mūrinė Šv. apaštalo Jokūbo bažnyčia. Tai dviejų bokštų neogotikinis statinys, su išmatavimais plane 18х35 m. 1904–1910 m. ir 1928–1836 m. kas trečią sekmadienį pamaldos vyko lietuviškai. Šventoriuje palaidoti lietuvių kunigai – Katalikų bažnyčios istorikas, literatas Adomas Žeimys-Žeimavičius ir Izidorius Budrys. Ant akmeninio paminklo pastarajam iškaltas lietuviškas užrašas: *Pelikų Bažnyčios Įsteigėjui Izidoriui Budriui (1848–1905). Dėkingi parapijiečiai.*

Pokaryje bažnyčia buvo uždaryta, 1949–1990 m. joje įrengti sandėliai, o vėliau – garažai. XX a. pabaigoje grąžinta tikintiesiems. Kelerius metus vyko atstatymo darbai, kol 1994 m. šventovė konsekruota naujai. Dabar ji priklauso Vitebsko vyskupijos Vidžių dekanatui.

### Bažnyčios interjeras

File:Мілюнцы. Касцёл Святога Якуба (03).jpg|
File:Мілюнцы. Касцёл Святога Якуба (05).jpg|
File:Мілюнцы. Касцёл Святога Якуба (04).jpg|


## Dvaras

Anksčiau dvarvietė vadinosi *Papuniai* () ir buvo nedidelės seniūnijos centru. Pirmasiais valdytojais buvo Mafonų šeima. Vienas iš paveldėtojų – Steponas Mafonas – įstojo į Jėzuitų ordiną ir 1631 m. valdas užrašė vienuoliams jėzuitams. Po 1773 m. jos atiteko Breslaujos raštininkui Antanui Kvintai. Vėliau dvaras perėjo į Pelikanų giminės rankas (Vaclovas Pelikanas buvo Vilniaus universiteto rektorius). Vietovę imta vadinti savininkų vardu – *Pelikanais* (). Apylinkių lietuvių valstiečiai šį vardą kiek supaprastino ir dvarvietę vadino *Pelekais* arba *Pelikais*.

Šalia dvaro rūmų tyvuliuoja 0,28 km² Pelekų (*Pelikanų*) ežeras. (Didžiausias gylis – 11 m, ilgis – 0,93 km, didž. plotis – 0, 43 km. Dugnas durpingas).

## Literatūra
* Kudirka J. Apso ir Pelekų lietuviškoji kultūra. – Vilnius: LLKC, 1997

## Šaltiniai

## Nuorodos
* Kaimas nuotraukuose
Giuseppe Meazza

**Džiuzepė Meaca** (1910 m. rugpjūčio 23 d. – 1979 m. rugpjūčio 21 d.) – buvo profesionalus Italijos futbolo žaidėjas ir treneris.

## Karjera
Didžiąją savo karjeros dalį praleido Internazionale Milano FC, už kurį sužaidė 365 rungtynes ir pelnė 242 įvarčius, laimėjo tris Serie A titulus ir Coppa Italia. 

Vėliau rungtyniavo AC Milan, „Juventus“ ir dar keliems klubams.

G. Meazza padėjo Italijos rinktinei tapti čempione 1934 ir 1938 m. pasaulio čempionatuose. 1934 m. čempionate žaidėjas buvo pripažintas geriausiu turnyro žaidėju ir apdovanotas auksinio kamuolio trofėjumi. Kartu su Giovanni Ferrari ir Eraldo Monzeglio jis yra vienintelis italas, laimėjęs pasaulio futbolo čempionatą du kartus.

Baigęs žaidėjo karjerą, G. Meazza tapo treneriu ir vadovavo „Atalanta“, „Inter“, „Beşiktaş“ ir „Aurora“ komandoms. Jis buvo nacionalinės rinktinės treneris 1952 m. vasaros olimpinėse žaidynėse.

Dažnai G. Meazza vadinamas geriausiu savo kartos žaidėju, taip pat geriausiu visų laikų Italijos futbolininku. Žaidėjas yra trečias pagal karjeros įvarčius (338) ir ketvirtas pagal įvarčius Serie A (216).

Pagrindinis Milano stadionas „San Siro“ vadinamas G. Meazza vardu.

2011 m. žaidėjas buvo įrašytas į Italijos futbolo garbės sąrašą.

## Karjeros statistika

### Klubinė

### Tarptautinė

Šaltinis: rsssf.com

## Dalyvavimas čempionatuose

|}

## Išnašos

## Nuorodos
*
Vaškūnai

**Vaškūnai** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 17 km į šiaurės rytus nuo Astravo, 5 km į šiaurę nuo Gervėčių. Šalia praeina Šveilėnų–Varnionių kelias.

## Šaltiniai
Didžiulės Jokintonys

**Didžiulės Jokintonys** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 11 km į rytus nuo Astravo, 8 km į pietus nuo Gervėčių. Kaimas gatvinis, rytuose dunkso miškas, pietuose plyti durpynai. Veda keliukai į Dailidėles, Naująsias Jokintonis.

## Šaltiniai
Mažutės Jokintonys

**Mažùtės Jokintónys**  (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 11 km į rytus nuo Astravo, 7 km į pietus nuo Gervėčių. Iš rytų ir vakarų juosia miškai. Per kaimą eina Rimdžiūnų–Zabelinos kelias.

## Šaltiniai
Didelės Jacinos

**Didelės Jacinos** arba ***Didžiakiemis*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 21 km į šiaurės rytus nuo Astravo, 8 km nuo Gervėčių, Ašmenėlės kairiajame krante. Keliai į Šveilionis, Palestiną, Mažas Jacinas.

## Šaltiniai
Šveilionys

**Šveilionys** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 19 km į šiaurės rytus nuo Astravo, 7 km nuo Gervėčių. Keliai į Varnionis, Šatrininkus, Dideles Jacinas, praeina Gervėčių–Mikailiškių plentas. Yra išlikę dvaro rūmai, stovi keletas fermų.

## Šaltiniai
Galčiūnai

**Galčiūnai** (, ) – kaimas šiaurės vakarų Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 13 km į šiaurės rytus nuo Astravo, 3,5 km į pietus nuo Gervėčių. Kaimas gatvinis. Keliukai į Gervėčius, Rimdžiūnus, Zabeliną. Toliau vakaruose teka Aluošia. Prie šios upės dar neseniai buvo apie 10 sodybų, bendrai vadinamų Pološis (nuo upės Aluošia pavadinimo). Tačiau šių sodybų jau nebeliko.

## Istorija

Kaimas minimas nuo 1484 m. (kaip *Golczvnczy*), kai bajoras Jurgis Getautas pardavė jį Vilniaus vyskupui Andriui.

## Šaltiniai
Ruud Gullit

**Rudas Gulitas** (; g. 1962 m. rugsėjo 1 d.) – olandų futbolinkas ir treneris; vienas geriausių XX a. saugų. Pasižymėjo puikia kamuolio valdymo technika, greičiu, taktinėmis savybėmis; būdavo tvirtas, puikiai žaisdavo galva.

## Karjera
Gimė Surinamo migranto ir olandės šeimoje. Tėvas į Nyderlandus atvyko kartu į su žymaus futbolininko Franko Raikardo tėvu. Karjerą pradėjo „Haarlem“ klube, kur vidutiniškai kas trečias rungtynes mušdavo po įvartį. Jo talentą greitai pastebėjo „Feyenoord“, kuris jį nusipirko už 30 000 svarų sterlingų. Šiame klube, kuriame žaidė ir Johanas Kruifas, jis greitai tapo vienu pagrindiniu klubo žaidėju. Po įspūdingo individualaus sezono Gulitas nutarė ieškoti naujo klubo. Jį iš „Feyenoord“ nusipirko kitas olandų klubas PSV. Atstovaudamas PSV, saugas iškovojo du „Eredivisie“ titulus, laimėjo geriausio šalies futbolininko apdovanojimą, o 1987 m. – Auksinio kamuolio apdovanojimą.

1987 m. Silvijus Berluskonis jį nupirko „Milano“ klubui už tuomet rekordinę, 18 mln. guldenų sumą. Šiame klube Gulitas geriausiai atsiskleidė. Per 117 rungtynių, atstovaudamas „Milano“ klubui, jis pelnė 35 įvarčius.

Karjerą baigė „Chelsea FC“ klube.

Nacionalinėje komandoje rungtyniavo 1981-1994 m., sužaidė 66 rungtynes, per jas pelnė 17 įvarčių.

2004 m. Rudas Gulitas Pelė buvo įtrauktas į FIFA šimtmečio geriausių pasaulio žaidėjų sąrašą.

## Laimėjimai
* 1984 metais Nyderlandų taurės laimėtojas
* 1984, 1986, 1987 metais Nyderlandų čempionato laimėtojas
* 1988, 1992, 1993 metais Italijos čempionato laimėtojas
* 1988, 1992, 1994 metais Italijos Super taurės laimėtojas
* 1989, 1990 metais Europos taurės laimėtojas
* 1989, 1990 metais UEFA Super taurės laimėtojas
* 1989, 1990 metais Tarpkontinentinės taurės laimėtojas
* 1994 metais Italijos taurės laimėtojas
* 1997 metais Anglijos FA taurės laimėtojas
* FIFA 100: 2004

## Dalyvavimas čempionatuose

|}

## Išnašos

## Nuorodos
*
Šatrininkai (Astravas)

**Šatrininkai**, kitaip ***Šatrinykai, Šaterninkai, Šaternykai, Šėtarnykai*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 19 km į šiaurės rytus nuo Astravo, 6 km nuo Gervėčių, prie Kernavos upelio. Keliai į Dideles Jacinas, Šveilionis, Sakalaičius.

## Šaltiniai
Beržininkų ananasas

**Beržininkų ananasinis** arba **Beržininkų ananasas** – obelų veislė.

Nežinomos kilmės sodinuką savo uošvio Jono Stankevičiaus Beržininkų dvare (Dūkšto apylinkėje) surado ir aprašė prof. Adomas Hrebnickis. Nuo 1886 m. šiuos vaismedžius jis pradėjo dauginti ir pardavinėti kitiems sodininkams. Tarpukaryje veislė išliko populiari Lietuvoje ir Lenkijoje. Pastarojoje šalyje aptinkama senuose sodose ir sodininkų kolekcijose, o Lietuvoje auginama ir dabartiniais laikais.
 
Vaisiai labai stambūs, žalsvai geltoni ir raustelėję. Prinoksta rugpjūčio pabaigoje – rugsėjo pradžioje, tai rudeninė veislė (Lenkijoje prinoksta kiek anksčiau, todėl įvardijama kaip vasarinė). Minkštimas gelsvas, tankus, turi malonų saldžiarūgščio vyno skonį. Nuskinti vaisiai išsilaiko 2 – 3 mėnesius. Medžiai atsparūs šalčiams ir (iš dalies) – rauplėms.

## Šaltiniai
* 
* Beržininkų ananasinis 
* Obelų veislės
* Asta Blažytė. Senosios lietuviškos vaismedžių veislės
Omar Sívori

**Enrikė Omaras Sivoris** (1935 m. spalio 2 d. – 2005 m. vasario 17 d.) – Argentinos ir Italijos futbolininkas bei treneris; vienas iš geriausių savo kartos žaidėjų.

Puikiai valdė kamuolį, nors ir žemas (163 cm), būdavo greitas, puikiai gindavosi, mokėdavo perimti kamuolį. 2004 m. Omaras Sivoris Pelės buvo įtrauktas į FIFA šimtmečio geriausių pasaulio žaidėjų sąrašą.

## Karjera

Karjerą pradėjo River Plate klube, kuriame pelnė 29 įvarčius per 63 rungtynes. „Juventus“ jį nusipirko 1957 m. Čia jis greitai tapo vienu pagrindinių „Juventus“ žaidėjų ir vienu geriausių Europoje. Čia žaidė 8 metus ir per juos įmušė 134 įvarčius. Tai ketvirtas „Juventus“ rezultatas istorijoje. 1965 m. perėjo į „SSC Napoli“ klubą, kuriame po 4 metų baigė karjerą.

## Rinktinė

Rungtyniavo Argentinos (19 rungtynės; 9 įvarčiai) ir Italijos (9 rungtynės; 8 įvarčiai) nacionalinėse rinktinėse; atstovaudamas Italijai dalyvavo 1962 m. pasaulio čempionate.

## Laimėjimai

### Klubiniai
; River Plate
* Primera División (3): 1955, 1956, 1957 
; Juventus
* Serie A (3): 1957–1958, 1959–1960, 1960–1961 
* Coppa Italia (2): 1958–1959, 1959–1960
* Coppa delle Alpi (1): 1963
; Napoli
* Coppa delle Alpi (1): 1966

## Dalyvavimas čempionatuose

|}

## Išnašos

## Nuorodos
*
Caldicot Town FC

**Caldicot Town FC** – Velso futbolo klubas iš Kaldikoto.

## Istorija
Klubas įkurtas 1953 m. Žaidė žemesniuose divizionuose, kurį laiką Antros pakopos pirmenybėse (Velso Pirmame divizione).

## Sezonai

|} Šaltinis: 

## Išnašos

## Nuorodos
* oficiali klubo svetainė
* web.archive
Bryntirion Athletic FC

**Bryntirion Athletic FC** – buvęs Velso futbolo klubas iš Bridžendo.

## Istorija
Klubas įkurtas 1956 m. Žaidė žemesniuose divizionuose, kurį laiką Antros pakopos pirmenybėse (Velso Pirmame divizione).

2013 m. susijungė su Bridgend Town ir nustojo gyvuoti. 

Buvo įkurtas Pen-y-Bont klubas.

## Sezonai

|}

## Išnašos

## Nuorodos
* RSSSF duomenų bazė
Baltrušaičių tvenkinys

**Baltrušaičių tvenkinys** – tvenkinys Lietuvoje, Tauragės rajone, 6 km į pietryčius nuo Tauragės, Baltrušaičių gyvenvietėje. Sudarytas užtvenkus Drūtupio upelį (Šešuvies intakas) 0,05 km nuo jo žiočių. Tvenkinio ilgis iš pietryčių į šiaurės vakarus – 0,66 km, plotis – iki 0,09 km. Altitudė 18 m. Krantai neaukšti. Pietinėje pakrantėje stūkso miškelis. Priešsroviui už skersai tvenkinio galą kertančio kelio Nr.4525 (Lauksargiai – Drūtaviškiai) telkšo nedidelis – 0,5 ha tvenkinys, įsikūręs Padrūtupio kaimas.

## Šaltiniai
Alan Shearer

**Alanas Šyreris** (g. 1970 m. rugpjūčio 13 d.) – Anglijos futbolininkas ir futbolo treneris; vienas garsiausių 20 a. pabaigos žaidėjų. Rezultatyviausias visų laikų Anglijos „Premier League“ žaidėjas.

Pasižymėjo stipriu kūno sudėjimu, geru žaidimu galva, taip pat stipriais tolimais smūgiais, taip pat puikiai mušdavo 11 m baudinius.

2004 m. Alanas Šyreris Pelė buvo įtrauktas į FIFA šimtmečio geriausių pasaulio žaidėjų sąrašą.

## Laimėjimai

### Klubiniai
; Blackburn Rovers
* Premier League: 1994–95

### Individualūs
* UEFA Euro 1996 Auksinis batelis (5 įvarčiai)
* UEFA Euro 1996 Turnyro komandos XI
* EMS Team of the Year: 1994–95
* UEFA Cup geriausias žaidėjas: 2004–05
* FIFA metų žaidėjas – 3 vieta: 1996
* Ballon d'Or – 3 vieta: 1996
* Premier League auksinis batelis: 1994–95, 1995–96, 1996–97
* FIFA 100

### Rekordai
; Anglija
* Daugiausia Premier Lygos įvarčių: 260
* Daugiausia Premier Lygos įvarčių 42 rungtynių sezone: 34

* Daugiausia Premier Lygos įvarčių 38 rungtynių sezone: 31

* Daugiausia Premier Lygos hatrikų: 11
; Newcastle
* Daugiausia Newcastle United įvarčių: 206

## Dalyvavimas čempionatuose

|}

## Šaltiniai
Pontardawe Town AFC

**Pontardawe Town AFC** – Velso futbolo klubas iš Pontardeivo. Namų rungtynes žaidžia „Parc Ynysderw“ stadione.

## Istorija
Klubas įkurtas 1947 m. Žaidė žemesniuose divizionuose. Buvo iškopę į Velso Pirmąjį divizioną (II), vėliau iškrito į žemesnę pakopą.
### [[Cymru South]]
Nuo 2022–2023 m. rungtyniavo naujai sukurtoje Cymru South lygoje.

## Sezonai

|}

Šaltinis: 

## Emblema

Vaizdas:Pontardawe Town FC logo.png|Senoji emblema
Vaizdas:Pontardawe Town AFC new logo.png|Dabartinė emblema


## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* **[http://www.pontardawetownafc.co.uk/ Oficiali klubo svetainė]**
* facebook paskyra
* SOOCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Batakių tvenkinys

**Batakių tvenkinys** – tvenkinys Lietuvoje, Tauragės rajone, 7,5 km į pietvakarius nuo Skaudvilės, Batakių miestelio pietvakarinėje dalyje. Sudarytas užtvenkus Ūkio upelį (Ančios intakas) 1 km nuo jo žiočių. Tvenkinio ilgis iš vakarų į rytus – 0,37 km, plotis – iki 0,22 km. Yra 2 salos (0,15 ha ir 0,12 ha). Altitudė 47,8 m. Krantai žemi. Šiaurvakarinėje pakrantėje plyti ~ 7 ha Batakių pelkė, vakarinėje stūkso miškelis. Pietine pakrante eina kelias Nr.4519 (Gryblaukis – Batakiai).

## Šaltiniai
2016–2017 m. Eredivisie

**[[2016]]–[[2017]] m. [[Eredivisie]]** sezonas prasidėjo 2016 m. rugpjūčio 7 d., baigėsi 2017 m. gegužės 14 d.

## 2016–2017 m. [[Eredivisie]]
* **[[Eredivisie]]** – aukščiausioji futbolo lyga. Dalyvavo 18 komandų.

### Galutinė lentelė
* Čempionais tapo Feyenoord (15-ąjį kartą).

**Šaltinis:** RSSSF duomenų bazė.

### Rungtynės


**Legenda:**
:
:
:


## 2016–2017 m. [[Nyderlandų futbolo taurė]]
* **[[Nyderlandų futbolo taurė]]** arba **KNVB beker** yra pagrindinis futbolo taurės turnyras Nyderlanduose.
* Finale susitiko AZ Alkmaar ir SBV Vitesse.
### Finalo rungtynės
----

* **[[SBV Vitesse|Vitesse]] nugalėjo varžovus 2–0 ir iškovojo šalies futbolo taurę.**
------------

--------------------------------------

## Išnašos

## Nuorodos
* Nyderlandų futbolo varžybos
* Nyderlandų futbolo taurės finalai
West End FC

**West End FC** – Velso futbolo klubas iš Svonsio (Meihilo dalies).

## Istorija
Klubas įkurtas 1964 m. Žaidė žemesniuose divizionuose. Buvo iškopę į Antros pakopos pirmenybes.

## Sezonai

|}

## Apranga
; Sportinės aprangos pokyčiai.
* Rungtyniauja Nike firmos apranga.
* Namuose žaidžia mėlyna apranga. 

## Išnašos

## Nuorodos
* facebook paskyra
* RSSSF duomenų bazė
Garden Village AFC

**Garden Village AFC** – Velso futbolo klubas iš Svonsio.

## Istorija
Klubas įkurtas 1922 m. Žaidė žemesniuose divizionuose. Buvo iškopę į Antros pakopos pirmenybes.

## Sezonai

|}

Šaltinis: 

## Išnašos

## Nuorodos
* Football Association of Wales
* West Wales FA
* Swansea Senior Football League 
* West Wales Youth League
Ely Rangers AFC

**Ely Rangers AFC** – Velso futbolo klubas iš Kardifo rajono Ilio.

## Istorija
Klubas įsikūrė 1965 m. Žaisdavo regioninėse pirmenybėse. Buvo iškopę į antros pakopos pirmenybes.

## Sezonai

|}

## Išnašos

## Nuorodos
* RSSSF duomenų bazė
Dapkiškio tvenkinys

**Dapkiškio tvenkinys** – tvenkinys Lietuvoje, Tauragės rajone, 4 km į šiaurės vakarus nuo Tauragės miesto centro. Sudarytas užtvenkus Daubos upelį (Jūros intakas) 0,55 km nuo jo žiočių. Tvenkinio ilgis iš šiaurės vakarų į pietryčius – 0,44 km, plotis – iki 0,09 km. Altitudė 34,4 m. Krantai aukštoki, vietomis apaugę medžiais. Aplinkui plyti dirbami laukai ir pievos. Į šiaurę įsikūrusi Dapkiškių gyvenvietė. Tvenkinio užtvanka eina kelias .

## Šaltiniai
Dinas Powys FC

**Dinas Powys FC** – Velso futbolo klubas iš Dinas Paviso, netoli Kardifo.

## Istorija
Žaisdavo regioninėse pirmenybėse. Buvo iškopę į antros pakopos pirmenybes, bet jose neįsitvirtino.

## Sezonai

|}

Šaltinis: 

## Išnašos

## Nuorodos
* RSSSF duomenų bazė
Dargaičių tvenkinys (Tauragė)

**Dargaičių tvenkinys** – tvenkinys Lietuvoje, Tauragės rajone, 12 km į rytus nuo Tauragės, Gaurės miestelio pietrytiniame pakraštyje. Sudarytas užtvenkus Įkojo upę (Šešuvies intakas) 0,8 km nuo jos žiočių. Tvenkinio ilgis iš pietų į šiaurę – 1,73 km, plotis – iki 0,15 km. Altitudė 25 m. Kranto linija labai vingiuota. Krantai aukštoki, pietinės tvenkinio dalies - aukšti. Pietinę tvenkinio dalį supa Gaurės miškas, stūkso Kiukiškių piliakalnis, kitose pakrantėse plyti dirbami laukai ir pievos. Rytinėje pakrantėje įsikūręs Dargaičių kaimas. Vakarinėje pakrantėje įkurtos Gaurės miestelio kapinės. Tvenkinio užtvanka eina kelias Nr.4518 (Gauraičiai – Gaurė).

Tvenkinys įrengtas 1976 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
AFC Porth

**AFC Porth** – Velso futbolo klubas iš Porto kaimelio Rondos slėnyje.

## Istorija
Klubas įkurtas 1950 m. Žaidė žemesniuose divizionuose. Iškopė į Antros pakopos pirmenybes, bet prarado vietą.

1996 m. pasikeitė pavadinimą ir tapo AFC Rhondda. 2004 vėl tapo **AFC Porth**.

## Sezonai

|}

Šaltinis: 

## Išnašos

## Nuorodos
* RSSSF duomenų bazė
Cwmaman Institute FC

**Cwmamman Institute FC** – Velso futbolo klubas iš Kumamano kaimelio Karmartenšyre.

## Istorija
1965 m. įkurtas klubas. Žaisdavo regioninėse pirmenybėse. Iškopė į antros pakopos pirmenybes, bet jose neįsitvirtino. Šiuo metu dalyvauja veteranų pirmenybėse Pietų Velso regione.

Žaidžia geltonais marškinėliais ir mėlynais šortais. Svečiuose gali žaisti raudonomis aprangomis.

## Sezonai

|}

Šaltinis: 

## Išnašos

## Nuorodos
* http://www.cwmamaninstitutefc.co.uk/
* SOCCERWAY
Dauglaukio I tvenkinys

**Dauglaukio I tvenkinys** – tvenkinys Lietuvoje, Tauragės rajone, 8,5 km į pietvakarius nuo Tauragės, Dauglaukio gyvenvietės rytinėje dalyje. Sudarytas užtvenkus Dauglaukio upelį (Jūros intakas) 4,3 km nuo jo žiočių. Tvenkinio ilgis iš šiaurės rytų į pietvakarius – 0,42 km, plotis – iki 0,035 km. Altitudė 13,7 m. Krantai žemi. Pietinis krantas apaugęs medžiais. Aplinkui plyti pievos. Pasroviui iškart telkšo Dauglaukio II tvenkinys. Į rytus įsikūręs Molynų kaimas.

## Šaltiniai
Tata Steel FC

**Tata Steel FC** – Velso futbolo klubas iš Port Talboto.

## Istorija
1954 m. įkurtas klubas. Žaidė regioninėse pirmenybėse. Yra iškopęs į antrą pakopą, bet neįsitvirtino.

## Sezonai

|}

Šaltinis: 

## Išnašos

## Nuorodos
* RSSSF duomenų bazė
Dauglaukio II tvenkinys

**Dauglaukio II tvenkinys** – tvenkinys Lietuvoje, Tauragės rajone, 9 km į pietvakarius nuo Tauragės, Dauglaukio gyvenvietėje. Sudarytas užtvenkus Dauglaukio upelį (Jūros intakas) 3,9 km nuo jo žiočių. Tvenkinio ilgis iš rytų į vakarus – 0,35 km, plotis – iki 0,04 km. Altitudė 13,8 m. Krantai neaukšti. Pietinis tvenkinio krantas apaugęs medžiais. Priešsroviui iškart telkšo Dauglaukio I tvenkinys, pasroviui iškart – Dauglaukio III tvenkinys. Tvenkinio užtvanka nutiestas kelias .

## Šaltiniai
Dauglaukio III tvenkinys

**Dauglaukio III tvenkinys** – tvenkinys Lietuvoje, Tauragės rajone, 9 km į pietvakarius nuo Tauragės, Dauglaukio gyvenvietėje. Sudarytas užtvenkus Dauglaukio upelį (Jūros intakas) 3,6 km nuo jo žiočių. Tvenkinio ilgis iš rytų į vakarus – 0,36 km, plotis – iki 0,07 km. Altitudė 14 m. Pietinis krantas aukštokas. Rytinėje tvenkinio dalyje yra nedidelė medžiais apaugusi sala. Priešsroviui už kelio  iškart telkšo Dauglaukio II tvenkinys. Į vakarus plyti dirbami laukai. Šiaurinėje pakrantėje įsikūręs Dauglaukio kultūros centras.

## Šaltiniai
Karapolio tvenkinys

**Karapolio tvenkinys** – tvenkinys Lietuvoje, Tauragės rajone, 12 km į šiaurės rytus nuo Tauragės. Sudarytas užtvenkus Malūndaubės upelį (Šunijos intakas) 3,4 km nuo jo žiočių. Tvenkinio ilgis iš šiaurės į pietus – 0,15 km, plotis – iki 0,1 km. Altitudė 57,7 m. Krantai žemi. Šiaurinis krantas plačiai užpelkėjęs, apaugęs krūmais. Rytinėje ir vakarinėje pakrantėse plyti dirbami laukai. Šalia įsikūręs Karapolio kaimas.

## Šaltiniai
Marta

**Marta Vieira da Silva**, dar žinoma kaip **Marta** (g. 1986 m. vasario 19 d. Alagoaso valstijoje, Brazilijoje) – brazilų futbolininkė, puolėja, žaidžianti JAV Nacionalinės moterų futbolo lygos (NWSL) „Orlando Pride“ klube, atstovaujanti Brazilijos moterų futbolo rinktinei.
 
## Biografija

Gimė nedideliame, 12 tūkst. gyventojų turinčiame Dois Riašuso (*Dois Riachos*) miestelyje. Kai mergaitei sukako metai, šeimą paliko tėvas, ją augino motina. Nuo vaikystės žaidė futbolą kieme su kitais vaikais. Būdama keturiolikmetė, išvažiavo mokytis ir sportuoti į Rio de Žaneirą.

Nuo 2004 m. Marta atstovavo Švedijos „Umea IK“ klubui. Ji išmoko švedų kalbą, su klubu pasiekė įvairių pergalių. Su „Umea IK“ Marta tris kartus laimėjo Švedijos čempionatą, 2004 m. – UEFA taurę. Futbolininkės asmeniniai pasiekimai buvo išskirtiniai: per 103 „Umea IK“ žaistas rungtynes įmušė 210 įvarčių. 2008 m. Marta persikėlė atgal per Atlantą ir pasirašė sutartį su Los Andželo „Sol“ klubu. 2017 m. kovo 4 d. Martai suteikta Švedijos pilietybė. Ji pareiškė, kad kartu išlaikys gimtosios Brazilijos pilietybę.

## Pripažinimas ir šlovė
Marta vadinama geriausia visų laikų moterų futbolo žaidėja, paties Pelé praminta „Pelé su sijonu“. 

Penkis kartus iš eilės, nuo 2006 iki 2010 m., pelnė FIFA Pasaulio metų žaidėjos vardą. Atstovavo nacionalinėms moterų futbolo rinktinėms. Iškovojo sidabro medalius 2004 ir 2008 m. vasaros olimpinėse žaidynėse. 2007-ųjų liepą Brazilijos rinktinė laimėjo Amerikos žaidynes, o finalo mačą su JAV Marakanos stadione stebėjo 65 tūkst. žiūrovų. Brazilijos komandai Marta padėjo laimėti 2003 ir 2007 m. Amerikos pirmenybes, 2007 m. pasaulio vicečempionių titulą. Apdovanota „Auksiniu kamuoliu“ 2004 m. FIFA U-19 moterų pasaulio čempionate, taip pat laimėjo ir „Auksinį kamuolį“ kaip naudingiausia žaidėja, ir „Auksinį batelį“ kaip daugiausiai įvarčių pelniusi žaidėja 2007 m. FIFA moterų pasaulio čempionate, nuvedusi Brazilijos rinktinę iki finalo. Marakanos stadiono šlovės galerijoje 2007 m. paliko savo pėdos įspaudą šalia Pelé, Zico, Ronaldo ir kitų Brazilijos futbolo žvaigždžių.

Marta buvo viena iš aštuonių atletų, nešusių olimpinę vėliavą 2008 m. olimpinėse žaidynėse Rio de Žaneire. 2013 m. buvo viena iš šešių 2014 m. pasaulio futbolo čempionato ambasadorių, kartu su Amarildo, Bebeto, Carlos Alberto Torres, Ronaldo ir Mario Zagallo.

## Šaltiniai

## Nuorodos

* Marta (*svenskfotboll.se*)
* Marta (*soccerway.com*)
* Marta (*womensprosoccer.com*)
Lėliškės tvenkinys

**Lėliškės tvenkinys** – tvenkinys Lietuvoje, Tauragės rajone, 3,5 km į šiaurės vakarus nuo Skaudvilės. Sudarytas užtvenkus Agluonos upę (Agluonos intakas, Šešuvies baseinas) 27,1 km nuo jo žiočių. Tvenkinio ilgis iš vakarų į rytus – 0,33 km, plotis – iki 0,17 km. Yra 2 a sala. Altitudė 106 m. Pietinis krantas aukštokas. Kranto linija labai vingiuota. Šiaurės vakarų galas užpelkėjęs. Aplinkui plyti dirbami laukai, tik pietinėje pakrantėje yra parkas. Šalia įsikūręs Leliškės kaimas, kiek atokiau į pietus – Pilsūdų gyvenvietė.

## Šaltiniai
Gibirdė

**Gibirdė** arba ***Gibirzdė*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 15 km į šiaurės rytus nuo Astravo, 1,5 km į pietryčius nuo Gervėčių, Aluošios dešiniajame krante, miškelyje.

## Šaltiniai
Gruodžiai (Astravas)

**Gruodžiai** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 17 km į šiaurės rytus nuo Astravo, 6 km į šiaurę nuo Gervėčių, šalia statomos Astravo atominės elektrinės. Šalia eina Varnionių–Šveilionių kelias.

## Šaltiniai
Grėbalai (Gervėčiai)

**Grėbalai** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 14 km į šiaurės rytus nuo Astravo, 4 km į šiaurės vakarus nuo Gervėčių. Praeina geležinkelio atšaka link Astravo atominės elektrinės.

## Šaltiniai
Grėbalai

**Grėbalai** – du kaimai Gudijoje, Astravo rajone:
* Grėbalai – Varnionių apylinkėje;
* Grėbalai – Gervėčių apylinkėje.
Gudininkai

**Gudininkai** arba ***Gudinykai*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 16 km į šiaurės rytus nuo Astravo, 2,5 km į rytus nuo Gervėčių, netoli Aluošios upės, prie Varnionių–Rimdžiūnų kelio.

## Šaltiniai
Dubokas (Astravas)

**Dubokas** (, ) – kaimas šiaurės vakarų Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 27 km į šiaurės rytus nuo Astravo, 14 km į rytus nuo Gervėčių, giliai miškuose, Neries (Vilijos) kairiajame krante (artimiausias tiltas per upę – Žadiškėse).

## Istorija

Atkampioje vietoje išsidėsčiusi gyvenvietė nuo seno traukė archeologų dėmesį – apylinkėse gausu rytinių baltų kultūrai priskiriamų pilkapių. Konstantinas Tiškevičius, 1857 m. surengęs mokslinę ekspediciją Neries upe, netoliese aptiko didžiulį riedulį, dviem ratais apdėtą mažesniais akmenimis. Jo nuomone, toje vietoje galėjo stovėti lietuvių pagonių altorius. Šį Panerio kraštą tyrinėjusių archeologų – lenkų Helenos Cehak-Holubovičovos (1935 m.) ir baltarusių 1999 m. ekspedicijoje dirbusio Edvardo Zaikovskio – aptikti radiniai taip pat patvirtino spėjimą, kad Duboko vietovėje galėjo būti įrengta ikikrikščioniška šventykla. Šaltiniuotose apylinkėse auga buvusio ąžuolyno likučiai. Vienas šimtametis ąžuolas yra ypač galingas, jis tarsi patvirtina kaimo pavadinimo teisingumą ( – ).

Kai gretimame *Pastarynės* kaime stovėjusi medinė bažnyčia neišgyveno per I pasaulinį karą ir buvo sugriauta, parapijiečiai nutarė šventovės nebeatkurti, o Duboke pastatyti naują. 1929 m. gegužės 29 d. kaime buvo pašventinta koplyčia, iki šiol priklausanti Žadiškių Šv. Trejybės parapijai. Tai dviaukštis netašytų rąstų bebokštis pastatas su mediniu stogeliu ir dviem kolonomis prie įėjimo durų. 1934 m. vienas Katovicų pramonininkas šventovei padovanojo varpą, kuris dabar kabo paprastos konstrukcijos bokštelyje. Šalia koplyčios išliko 1935 m. statytas didžiulis medinis kryžius. 1936 m. kaimo šiaurės vakaruose atidarytas katalikiškas Kryžiaus kelias. Neries krante išsidėstęs kompleksas šiandieną reikalauja remonto, išliko tik keletas Kelio stotelių.

Tarpukaryje Dubokas buvo palivarkas, priklausęs Lenkijos Vilniaus vaivadijos Vilniaus-Trakų apskrities Gervėčių valsčiui.

## Šaltiniai

* Верующие молились Матери Божьей в Дубке // ostrovets.by
* https://globustut.by/dubok_ostr/
* Дубок, вёска // radzima.net
Barauskai (Astravas)

**Barauskai** arba ***Užupis*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 18 km į šiaurės rytus nuo Astravo, 5 km į rytus nuo Gervėčių, Ašmenėlės kairiajame krante, šalia santakos su Aluošia, miškų apsuptyje.

## Šaltiniai
Kerplėšinė

**Kerplėšinė** arba ***Kerplėšina*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 17 km į šiaurės rytus nuo Astravo, 7 km į pietryčius nuo Gervėčių, Ašmenos kairiajame krante, priešais Petrikus. Keliukas į Girias.

Seniau kaimas dar buvo žinomas kaip *Karmazos*.

## Šaltiniai
Lomių tvenkinys

**Lomių tvenkinys** – tvenkinys Lietuvoje, Tauragės rajone, 11 km į pietvakarius nuo Skaudvilės, Lomių gyvenvietės pietvakariniame pakraštyje. Sudarytas užtvenkus Šunijos upę (Jūros intakas) 19,8 km nuo jos žiočių. Tvenkinio ilgis iš šiaurės į pietus – 0,65 km, plotis – iki 0,16 km. Altitudė 57 m. Krantai aukšti, vietomis statūs, šlaitai apaugę medžiais. Tvenkinio šiaurinis krantas plačiai užpelkėjęs, apaugęs medžiais ir krūmynais, už 0,1 km į šiaurę telkšo 0,88 ha tvenkinys (anksčiau Lomių tvenkinio plotas buvo 11,3 ha). Aplink kitus krantus plyti dirbami laukai.

Tvenkinys įrengtas 1969 m. 2019 m. per užtvanką įrengtas žuvitakis.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Meižių tvenkinys

**Meižių tvenkinys** – tvenkinys Lietuvoje, Tauragės rajone, 8 km į pietus nuo Tauragės, Margų miške. Sudarytas užtvenkus Juodės upelį (Raudonmeižio intakas, Šešuvies baseinas) 0,7 km nuo jo žiočių. Tvenkinio ilgis iš pietų į šiaurės rytus – 0,51 km, plotis – iki 0,07 km. Altitudė 20,6 m. Krantai ištisai apaugę medžiais, rytinis ir pietinis krantai aukštoki. Atokiau į šiaurės rytus įsikūręs Meižių kaimas. Tvenkinio užtvanka eina kelias . Šiaurinėje pakrantėje, šalia užtvankos, įrengta poilsiavietė. Aplink tvenkinį nutiestas "Geltonasis" pėsčiųjų takas.

## Šaltiniai
Skaudvilės tvenkinys

**Skaudvilės tvenkinys** – tvenkinys Lietuvoje, Tauragės rajone, Skaudvilės miesto šiaurvakariniame pakraštyje.

Sudarytas užtvenkus Ančios upę (Šešuvies intakas) 22,5 km nuo jos žiočių. Tvenkinio ilgis iš šiaurės rytų į pietvakarius – 1,4 km, plotis – iki 0,38 km. Altitudė 77,4 m. Vakarinis krantas aukštas, apaugęs medžiais. Tvenkinio šiaurrytinis galas užpelkėjęs, gausiai apaugęs medžiais ir krūmynais. Vakarinėje ir šiaurinėje pakrantėse įsikūręs Jakštų kaimas. Tvenkinio užtvanka eina kelias , kuris susikerta su vakarine pakrante einančiu keliu . Rytinėje pakrantėje įrengta poilsio zona su žaidimų aikštelėmis ir paplūdimiu.

Tvenkinys įrengtas 1975 m.

## Šaltiniai

* Tvenkinių katalogas. Aplinkos apsaugos ministerija. – Kaunas, 1998.
Tauragės tvenkinys

**Tauragės tvenkinys** – tvenkinys Lietuvoje, Tauragės miesto vakarinėje dalyje ir šiaurvakariniame pakraštyje. Sudarytas užtvenkus Jūros upę (Nemuno intakas) 43,7 km nuo jos žiočių. Tvenkinio ilgis iš šiaurės vakarų į pietryčius – 4,4 km, plotis – iki 0,08 km. Altitudė 16,6 m. Krantai vietomis aukšti ir statūs, daugiausia apaugę medžiais ir krūmynais. Šiaurinė tvenkinio dalis yra Pagramančio regioninio parko teritorijoje. Žemiau užtvankos prasideda Jūros ichtiologinis draustinis. Prie tvenkinio įsikūrę kaimai: vakarinėje pakrantėje – Tarailiai, Jatkančiai, rytinėje – Norkaičiai. Vakarine pakrante eina kelias , rytine – . Per užtvanką yra įrengtas žuvitakis.

Tvenkinys įrengtas 1976 m. Rytinėje pakrantėje yra įrengta poilsio zona su paplūdimiu.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Taurų tvenkinys

**Taurų tvenkinys** – tvenkinys Lietuvoje, Tauragės rajone, 4 km į pietvakarius nuo Tauragės miesto centro. Sudarytas užtvenkus Katinupio upelį (Ežeruonos intakas) 1 km nuo jo žiočių. Tvenkinio ilgis iš šiaurės į pietus – 0,39 km, plotis – iki 0,1 km. Į šiaurės rytus yra 0,14 km ilgio įlanka. Altitudė 20,1 m. Krantai neaukšti, pietryčiuose apaugę medžiais. Pietinėje ir rytinėje pakrantėse stūkso Taurų miškas, šiaurinėje – plyti dirbami laukai. Šalia įsikūręs Ceikiškės kaimas, atokiau į šiaurės rytus – Taurų gyvenvietė. Šiaurine pakrante nutiestas kelias .

## Šaltiniai
Didier Deschamps

**Didijė Dešamas** (*Didier Deschamps*; g. 1968 m. spalio 15 d.) – buvęs profesionalus Prancūzijos futbolo žaidėjas, saugas. Nuo 2001 m. dirbo treneriu. 

## Karjera
Rungtyniavo „FC Nantes“, „Marseille“, „Bordeaux“, „Juventus“, „Chelsea“ ir „Valencia“ klubuose.

Su Prancūzijos rinktine D. Deschamps dalyvavo 1992, 1996 ir 2000 m. Europos čempionatuose bei 1998 m. pasaulio čempionate, vykusiame Prancūzijoje. 1996, 1998 ir 2000 m. čempionatuose prancūzas buvo rinktinės kapitonas.

Kartu su Marselio klubu D. Deschamps ne tik tapo Prancūzijos čempionais, bet ir 1993 m. laimėjo UEFA Čempionų lygą. Iki šiol tai yra vienintelis Prancūzijos klubas, laimėjęs šį turnyrą. Tuo tarpu su „Juventus“ prancūzas šį turnyrą laimėjo 1996 m. Su italais D. Deschamps taip pat kėlė Europos Supertaurės ir Tarpžemyninės taurės trofėjus.

Po Franz Beckenbauer prancūzas buvo vos antras kapitonas, pelnęs UEFA čempionų lygos, Europos ir pasaulio čempionatų trofėjus.

2001 m. prancūzas pradėjo trenerio karjerą su „Monaco“ klubu. 2006–2007 m. sezone D. Deschamps padėjo „Juventus“ laimėti Serie B lygą ir grįžti į Serie A. 2009 m. jis prisijungė prie dar vieno savo buvusio klubo „Marseille“.

2012 m. liepos 8 d. D. Deschamps buvo paskirtas Prancūzijos rinktinės vyriausiuoju treneriu. Su rinktine laimėjo pasaulio čempionatą (2018 m.) ir čempionato sidabrą (2022 m.) bei Europos čempionato sidabrą (2016 m.). Vienas ir 3 žmonių pasaulyje laimėjo pasaulio futbolo čempionatą ir kaip žaidėjas, ir kaip treneris.

## Karjeros statistika
2013 m. duomenys

### Žaidėjas

### Tarptautinė

### Treneris
2017 m. lapkričio 14 d. duomenys.

## Dalyvavimas čempionatuose

|}

## Išnašos

## Nuorodos
*
Judreika

**Judreika** – nedidelė upė, tekanti Kazlų Rūdos savivaldybėje, Jūrės upės kairysis intakas.
Upelis priklauso Šešupės baseinui, hidrologinis nr. – 15010468. Upelis yra 4,3 km ilgio, į Jūrę įteka 31,2 km atstumu nuo jo žiočių, 3 km į šiaurės rytus nuo Kazliškių.

Upelis teka per Kazlų Rūdos mišką, jo ištakos – Kajackaraisčio apylinkių durpyno sausinimo grioviai. Aukštupyje vaga sureguliuota. Kirtęs miško žvyrkelį, jungiantį Agurkiškę su keliu , tolia teka natūralia vaga.

Gyvenvietės prie Judreikos: Kajackaraistis, Kajackai.

## Šaltiniai